קיצור ליקוטי מוהר"ן קנג
הַתַּלְמִיד וְהָרַב הֵם בְּחִינַת חַמָּה וּלְבָנָה, וְאִם הַתַּלְמִיד יֵשׁ לוֹ פָּנִים הַיְנוּ בְּחִינַת אַנְפִּין נְהִירִין, אָז יָכוֹל לְקַבֵּל אוֹר פְּנֵי הָרַב עַד שֶׁיִּתְרָאֶה בְּפָנָיו אוֹר פְּנֵי הָרַב מַמָּשׁ, וּכְמוֹ שֶׁהַלְּבָנָה מְקַבֶּלֶת אוֹר הַשֶּׁמֶשׁ. וְזֶהוּ עִנְיַן קַבָּלַת פְּנֵי תַּלְמִיד-חָכָם, הַיְנוּ קַבָּלַת פָּנִים שֶׁל הָרַב לְתוֹךְ הַפָּנִים שֶׁלּוֹ מַמָּשׁ, אַךְ אִם הַתַּלְמִיד אֵין לוֹ פָּנִים דְּהַיְנוּ שֶׁהוּא בִּבְחִינַת אַנְפִּין חֲשׁוּכִין עַל-יְדֵי שֶׁהוּא מְשֻׁקָּע בְּתַאֲוות מָמוֹן אָז אֵין מִתְרָאֶה בְּתוֹכוֹ פְּנֵי הָרַב. וְכֵן מִי שֶׁהוּא עַזּוּת פָּנִים אֵין לוֹ גַּם כֵּן פָּנִים דִּקְדֻשָּׁה וְאֵינוֹ יָכוֹל לְקַבֵּל פְּנֵי הָרַב בְּהַפָּנִים שֶׁלּוֹ כַּנַּ''ל:
קיצור ליקוטי מוהר"ן